open-index/open-wikipedia-markdown huggingface dataset:
Storyville

**Storyville** var det legale prostitusjonsdistriktet i New Orleans, Louisiana fra 1897 til 1917.

Innfødte brukte ganske enkelt å kalle området «The District». Kallenavnet Storyville refererer til bystyremedlem Sidney Story som skrev lovgivningen som skapte området. Det meste av det tidligere Storyvilleområdet opptas nå av «The Iberville Housing Projects», et boligkompleks to kvartaler inn i landet fra det franske kvarteret.

New Orleans har lenge vært en stor internasjonal havn og som i mange slike byer var det mye prostitusjon der.  The District ble opprettet for å begrense prostitusjonen til et område av byen der det kunne bli kontrollert og regulert av myndighetene.  Sent på 1890-tallet studerte myndighetene i New Orleans lovlige «red light districs» i nordlige tyske og nederlandske havner og opprettet Storyville basert på slike modeller.

Etablissementene i Storyville spente fra billige «cribs», rom som stort sett bare var møblert med en madrass der billige prostituerte virket, til mer kostbare hus opp til en rad med elegante leiegårder langs Basin Street for velbeslåtte kunder.

The District var nærliggende til en av de store jernbanestasjonene der reisende kom til byen og ble en severdighet for mange besøkende.

Jazzen oppsto ikke i Storyville (den startet som en musikktype som ble spilt over hele New Orleans), men den blomstret der som i resten av byen; mange besøkende utenbys fra hørte denne musikktypen der før den spredde seg nordover.  Noen av de første jazzskribentene foreslo at Storyville spilte en nøkkelrolle i jazzens utvikling og at nedleggelsen var grunnen til at musikere fra New Orleans dro til Chicago, men dette regnes nå som unøyaktig.  Storyville blir fremdeles assosiert med jazzens røtter.  Det var en tradisjon i de penere etablissementene i Storyville å leie en pianist, og av og til små grupper.

The District ble stengt av de føderale myndighetene (mot sterke protester fra myndighetene i New Orleans) i løpet av første verdenskrig i 1917.  New Orleans' ordfører Martin Behrmans siste uttalelse om The District er fortsatt husket av den lokale befolkningen: "Dere kan gjøre det ulovlig, men dere kan ikke gjøre det upopulært."

The District fortsatte i løpet av 1920-årene i en mer dempet tilstand som et underholdningssenter med ulike dansehaller, kabareter og restauranter. Smuglerkneiper, spillebuler og prostitusjon fantes også regelmessig i distriktet til tross for de gjentatte politirazziaene.

Nesten alle bygningene i det tidligere distriktet ble revet i 1930-årene for å frigjøre tomter til byggingen av det offentlige boligkomplekset.  Mens mye av området besto av gamle og forfalne bygninger, ble de gamle leiegårdene langs Basin Street, noen av de fineste strukturene i byen, også revet.  Byens myndigheter ønsket å gjøre alt de kunne for å slette det beryktede distriktet fra hukommelsen.  Basin Street ble til og med døpt om til "North Saratoga" (selv om det historiske navnet kom tilbake ca. 20 år senere).

En bemerkelsesverdig samling av fotografier av E. J. Bellocq som illustrerer prostituerte fra Storyville ble utgitt i 1971 under tittelen *Storyville Portraits*.

## Eksterne lenker
*
Sannheten om Rødhette

***Sannheten om Rødhette*** er en amerikansk animasjonsfilm fra 2005. Filmen er basert på eventyret om Rødhette og ulven.

## Handling
Lille Rødhette er en klassisk historie, men det er mer til alle historier enn det man først tror. I denne historien begynner vi ved slutten. Pels- og fjærkledde politikonstabler fra dyreriket etterforsker uroligheter ved bestemors hytte. Bråket involverer en jente, en ulv og en øks. Anklagene er mange, innbrudd, forstyrrelse av ro og orden, forsøk på å spise noen, og bæring av øks uten lisens. Dessuten er det mistanker om at saken kan ha forbindelse med «Godteribanditten» som har stjelt oppskrifter fra godteributikker over alt.

## Rolleliste

## Referanser


## Eksterne lenker
* 
* Om ''Sannheten om Rødhette'' på Filmweb
Oppvekstroman

En **oppvekstroman** eller **generasjonsroman** har sin forløper i dannelsesromanen slik vi kjenner den fra 1700- og 1800-tallet. Betegnelsene oppvekstroman og generasjonsroman brukes om hverandre av litteraturviterne.

Oppvekstromaner dreier seg om utvikling fra barndom til ungdom og videre til voksen. En livshistorie veves uvilkårlig inn i den store fortellingen om samfunnet. Oppvekstromaner er ikke et nytt fenomen. Hjemløshet eller fremmedfølelse har vært tema i kunsten siden modernismens begynnelse. En enkeltperson står ofte i sentrum, men miljøskildringene er likevel det viktigste og forfatteren griper fatt i erfaringer og holdninger, skikker og omgangsformer, moter og interesser, sjargong og tone som er "typisk" for tiden i det skildrede miljø.

Oppvekstroman er en underkategori i et hierarki av sjangre. På et overordnet nivå tilhører de sjangeren roman. På nivået under finner vi dannelsesromaner og historiske romaner med videre og på nivået under der finner vi karakterkomedie, forviklingskomedie med mer. Det går an å dele disse hierarkiene inn i mange fininndelinger og mange nivåer. Hvordan en sjanger defineres avgjør hvor den plasseres. Definisjonene er ikke alltid presise og en bok kan kategoriseres i flere sjangre. Oppvekst- eller generasjonsromaner tilhører den realistiske prosafortellingens hovedformer sammen med "de gode forellingene", utviklingsromanene, biografier og biografiske romaner, sammenbrudds- eller desillusjonsromanene og kriminalromanene.

Oppvekstromanen har et typisk forløp og er knyttet til en historisk epoke. Det er et kjent sjangermønster  hvor hovedpersonens liv følges fra umoden yngling via ulike hendelser og ufordringer gjennom formative år, personen modnes og kan til slutt slå seg til ro som en erfaren voksen. Skjemaet «hjemme - hjemløs - hjem» er vanlig i en klassisk dannelsesroman. Selv om en oppvekstroman ikke er en dannelsesroman i ordets vanlige forstand kan oppvekstskildringer sies å være dannelsesromaner ved å imøtekomme leserens behov for identifikasjon og innlevelse, de kan utfordre leserens kunnskap om verden og by på muligheter for refleksjoner rundt sannheten i fortellinger og anspore leseren til å reflektere over egen livshistorie.

Fra 1980-tallet har barndom og oppvekst vært et populært emne i norsk litteratur, særlig oppvekst i nær fortid.

## Eksempler
De nedenstående bøkene er kjente bøker som kildene til artikkelen bruker som eksempler på oppvekst- eller generasjonsromaner. 
*Karsten Alnæs: *Kjempesmell og blå dager* (1981). 
*Ingvar Ambjørnsen: *Hvite niggere* (1986). 
*Ketil Bjørnstad: *Villa Europa* (1994). 
*Gerd Brantenberg: *Sangen om St. Croix*. 
*Jung Chang: *Ville svaner* (). 
*Lars Saabye Christensen: *Beatles*.
*Edvard Hoem: *Heimlandet Barndom* (1985).
*Roy Jacobsen: *Seierherrene* () kalles også en slektskrønike. 
*Tove Nilsen: *Skyskraperengler*. 
*Bjørg Vik: oppvekstromaner.
*Herbjørg Wassmo: Tora-trilogien (1981-86).

## Referanser
Obilić

**Obiliq** (albansk), **Obilić/Обилић** (serbisk) er en by og kommune i Kosovo. Byen ligger rett nordvest for Priština og er kalt opp etter Miloš Obilić. I den senere tid har de kosovoalbanske innbyggerne ytret ønske om å forandre navnet til Kastrioti etter den albanske helten Gjergj Kastriot Skanderbeg.

## Eksterne lenker
*
David Whitaker

**David Whitaker** (født 18. april 1928 i Knebworth, England, Storbritannia, død 4. februar 1980 i Fulham, London) var en britisk filmmanuskriptforfatter og romanforfatter. Han er mest kjent for sitt arbeid på science fiction-serien *[[Doctor Who]]*, hvor han var manusredigereren på de første 51 episodene.

Etter at han sluttet som manusredigerer gikk han over til å skrive historier for *Doctor Who*. Hans historier inkluderer *[[The Crusade]]*, *[[The Power of the Daleks]]* og *[[The Evil of the Daleks]]*. Han skrev også dalek-tegneserien i barnebladet *[[TV Century 21]]* og teaterstykket *[[The Curse of the Daleks]]* i 1965.

I 1964 ble Whitaker den første personen som skrev en bok basert på en *Doctor Who*-historie. Boken het *Doctor Who in an Exciting Adventure with the Daleks* og var basert på *[[The Daleks]]*. Boka ble senere døpt om til *Doctor Who and the Daleks* da den ble utgitt på nytt av Target Books i 1973, mest sannynlig som en henvisning til filmen *[[Dr. Who and the Daleks]]* som også var basert på den samme historien.

I 1965 skrev han den andre *Doctor Who*-boken. Denne var basert på hans egen historie: *The Crusade*. Begge bøkene ble opprinnelig utgitt av Frederick Muller. Dalek-historien ble også utgitt som paperback av Armada.

## Referanser


## Eksterne lenker
*
Sikorsky Aircraft Corporation

**Sikorsky Aircraft Corporation** er en amerikansk produsent av militære og sivile helikoptre. Selskapet ble grunnlagt i 1923 av ukraineren Igor Sikorsky, men ble i 2015 kjøpt opp av Lockheed Martin. Hovedkontoret er i Connecticut.

Sikorsky bygger flere populære typer helikopter, både sivile og militære. Den nyeste sivile typen er S-92 som benyttes til transport av passasjerer til og fra oljeinstallasjoner til havs. Norge har i 2009 den største S-92 flåten i verden med 15 slike helikoptre i drift. S-76 er en annen, meget populær middelstor type. Denne benyttes ikke i Norge i 2009. Tidligere var typen S-61 arbeidshesten i offshorevirksomheten på verdensbasis, men denne er gått av med pensjon i Norge. Sea King som i Norge benyttes i redningshelikoptertjenesten og opereres av 330 skvadron, er en versjon med samme utgangspunkt som S-61, men som ble bygget på lisens hos Westland Helicopters. Et annet populært militært helikopter er Sikorsky UH-60 Black Hawk.

## Referanser


## Eksterne lenker
*
Anders Jacobsen (fotballspiller)

**Anders Jacobsen** (født 18. april 1968) er en norsk fotballtrener og tidligere fotballspiller. 

Jacobsen debuterte for A-laget til  i 3. divisjon som 17-åring. Som 20-åring gikk han til , der han etter hvert ble lagkaptein. Selv om han primært spilte midtstopper, ble han også ofte benyttet som spiss. Han forlot klubben etter 1992-sesongen til fordel for Skeid etter å ha kommet på kant med klubbledelsen. Likevel ville Vålerenga hente ham tilbake foran 1994-sesongen. Jacobsen signerte i stedet for , et valg han senere har uttalt han ikke angret på.

I desember 1998 solgte Start ham for 200 000 kroner til Sheffield United. Det ble starten på et to og et halvt års opphold i engelsk fotball, med spill for Sheffield United,  og . Da Notts County i 2001 mislykkes i å rykke opp var Jacobsen en av elleve spillere klubben valgte å fri fra kontraktene sine. Deretter valgte Jacobsen å takke ja til et tilbud fra moderklubben Asker om å bli spillende sportssjef. Da jobben ikke viste seg å stemme overens med hva han var forespeilet, valgte han å si opp stillingen etter bare ti dager. Kort tid etter var han nok en gang klar for spill for Skeid, som han spilte for ut 2003-sesongen.

Han ble ansatt som trener for Skeid etter 2005-sesongen som endte med degradering til i 2. divisjon. Året før var han hovedtrener i Strømsgodset. I 2006 rykket han opp fra 2. divisjon til Adeccoligaen med Skeid.

Ifølge Skeids offisielle hjemmeside vil ikke Jacobsen være trener for klubben i 2008, etter en avgjørelse av styret.

I 2009 overtok han som trener for 3.-divisjonslaget Årvoll.

## Spillerkarriere

## Referanser


## Eksterne lenker
* 
* 
* Profil hos Norges Fotballforbund
Falck Norge

**Falck Helseformidling AS** er et norsk selskap som tilbyr bedriftshelsetjenester, spesialisthelsetjenester, helseformidling og arbeidsmarkedstjenester. Selskapet eies av Falck.

## Referanser


## Eksterne lenker
*
José Ferrer

**José Vicente Ferrer de Otero y Cintrón**, bedre kjent som **José Ferrer**, (født 8. januar 1912 i San Juan i Puerto Rico, død 26. januar 1992 i Coral Gables i Florida i USA) var en puertorikansk skuespiller, regissør og komponist.

Ferrer vant Oscar for beste mannlige hovedrolle for rollen som Cyrano de Bergerac i filmen med samme navn fra 1950.

Ferrer var gift flere ganger. Med Uta Hagen fra 1938 til 1948, med Phyllis Hill fra 1948 til 1953, med sangeren og skuespilleren Rosemary Clooney fra 1953 til 1961, og igjen fra 1964 til 1967. Ved hans død var han gift med Stella Magee. Med Clooney fikk han fem barn, deriblant Miguel Ferrer som også er skuespiller. Skuespilleren George Clooney er Rosemarys nevø.

## Filmografi (utvalg)
* 1962 – *[[Lawrence of Arabia]]*
* 1976 – *[[Buss med kluss]]*
* 1976 – *[[De fordømtes reise]]*
* 1978 – *[[Zoltan, Hound of Dracula]]*
* 1978 – *[[Svermen]]*
* 1984 – *[[Den djevelske hevnen]]*
* 1984 – *[[Dune (film)|Dune]]*

## Referanser


## Eksterne lenker
* 
*
Fluelarver (bioterapi)

**Fluelarver** som brukes i bioterapi er en behandlingsform (*Maggot Debridement Therapy* &ndash; MDT) som går ut på at levende larver plasseres i åpne sår, på mennesker eller dyr, for å spise dødt vev og stimulere til vekst av friskt vev.

## Se også
*Parasitter
*Parasitology
*Fluer

## Eksterne lenker
* Fluelarver – små biokirurger
* Maggot Therapy Project  University of California, Irvine
* http://www.monarchlabs.com/ suppliers of Medical Maggots™ (disinfected Phaenicia sericata larvae), picture of Medical Maggots™ vial
* http://www.bterfoundation.org/ BioTherapeutics Education and Research Foundation 
* Introduction to maggot therapy
* http://www.smtl.co.uk/WMPRC/Maggots/maggots.html Introduction to maggots in wound debridement
* FAQ on maggot therapy
Informatør

**Informatører** ivaretar informasjons- og kommunikasjonsfunksjonen i en organisasjon. Målet for arbeidet er å bedre omdømmet for organisasjonens virksomhet. 

Mulige titler: Informasjonskonsulent, -rådgiver eller -ansvarlig.

Fagutdannelse innen informasjon og samfunnskontakt kan tas ved Høgskolen i Hedmark (Rena), på Høgskolen i Volda og ved Norges Markedshøyskole.
Cair Paravel

**Cair Paravel** er den fiktive hovedstaden i eventyrlandet Narnia, en fantasiverden som ble skapt av forfatteren C. S. Lewis som sted for hans syv romaner i *[[Narnia|Narnia-serien]]* for barn som ble utgitt i tidsrommet 1950–1956.

Ifølge profetien skulle fire menneskebarn («to sønner av Adam og to døtre av Eva») sitte på de fire tronene i Cair Paravel og styre landet. Cair Paravel var ikke hovedstad hele tiden. Den onde Dronning Jadis/Heksa Hvit brukte sitt eget slott i nord som sin hovedstad. Hun fryktet Aslan (skaperen av landet) og holdt seg i flere hundre år borte fra Narnia. Årsaken til dette var et tre, hun hadde spist et eple av et tilsvarende tre for å få evig ungdom. Ettersom hun tok eplet til egen vinning var bare lukten av treet nok til å holde henne borte.

Kong Miraz, som hadde begått drap for å få tronen, hadde slottet Miraz som hovedstad. Det var bare de som på lovlig måte hadde tilegnet seg tronen som brukte Cair Paravel som hjem og hovedstad.
Ellezelles

**Ellezelles** (nederlandsk: **Elzele**) er et sted og en kommune i provinsen Hainaut (Henegouwen) i Belgia.  Ellezelles ligger 65&nbsp;km sørvest for hovedstaden Brussel og består av tre delkommuner: Elzele, Lahamaide og Wodecq. Ellezelles hevder å være fødested for Agatha Christies romanfigur Hercule Poirot.

## Referanser


## Eksterne lenker
* 
* http://www.ellezelles.be/
Edwin van Ankeren

**Edwin van Ankeren** (født 1968) er en nederlandsk tidligere fotballspiller. Han var betraktet som et stort talent, og da han ble kjøpt av PSV Eindhoven var prisen rundt 18 millioner kroner, noe som den gang var betraktet som en høy overgangssum. I Norge er han mest kjent fra sin tid i Odd Grenland, dit han kom sommeren 2001, først på lån, senere permanent, og ble ut sesongen 2003. Etter dette var han spillende trener for 2.-divisjonsklubben Tollnes, som han forlot av personlige årsaker i 2005.

Han ga seg som fotballspiller i 2006, og er i dag hjelpetrener for FC Omniworld i nederlandsk Førstedivisjon (nivå 2). Han har etter karrieren som fotballspiller også drevet et treningsstudio i Amsterdam og arbeidet ett år som konsulent for en kjemisk bedrift. Han var også et av flere alternativer som ny trener for Odd Grenland før sesongen 2008, og han har fortsatt et nært forhold til klubben.

I Odd ble han raskt en favoritt blant supporterne, og allerede i sin første sesong i klubben ble han kåret til årets spiller av supporterklubben Oddrane i 2001. Da han spilte for Eendracht Aalst ga klubben ut sangen «Ik dans voetbal» («Jeg danser fotball») med Van Ankeren som vokalist.

## Klubbkarriere

 Kun seriekamper.

## Referanser


## Eksterne lenker
* 
*  Edwin van Ankeren – OnsOranje U21
Markus

**Markus**, eller **Marcus**, er et guttenavn av latinsk opprinnelse. På engelsk er den vanlige formen *[[Mark (navn)|Mark]]*. Navnet har trolig sin opprinnelse fra den romerske krigsguden Mars, og oversettes derfor ofte med «sterk kriger». Fra latin er det også forbundet med et ord som betyr «hammer», og navnet kan oversettes som «en slagkraftig mann». En kjent navnebærer er evangelisten Markus.

## Utbredelse
*Marcus* har vært et populært navn i USA siden 1960-årene og hadde en popularitetstopp med 0,3% i 1984.

Navnet *Markus* var brukt i Norge på siste halvdel av 1800-tallet men har vært mest vanlig siden 1990-årene og hadde en popularitetstopp med 1,2 % i 1998. Formen *Marcus* hadde en popularitetstopp med 0,9 % i 2001. 

I Sverige var *Marcus* svært vanlig i 1980- og 1990-årene.

*Markus* er i dag et vanlig mannsnavn blant annet i Tyskland, Sveits og Østerrike mens *Marcus* er vanlig blant annet i Tyskland, Sverige og Haiti.

|}

## Kjente historiske personer med navnet ''Marcus''/''Markus''
* Marcus Aurelius
* Marcus Junius Brutus
* Marcus Antonius
* Evangelisten Markus, på Latin: Marcus
* Marcus Tullius Cicero
* Marcus Licinius Crassus
* Marcus Vipsanius Agrippa
* Marcus, en keiser fra Romersk Britannia i år 406
* Pave Marcus
* Biskop Marcus I av Byzantium
* Patriark Marcus II av Konstantinopel
* Marcus Thrane
*Marcus Gunnarsen

## Navnedag
## Navnedag
*Markus* har navnedag i flere land, oftest 25. april. Den norske navnedagen er .

*Marcus* har navnedag i USA, men har ikke noen norsk navnedag.

## Kuriosa
* marsipan betyr *Markus' brød*

## Referanser


## Eksterne lenker
* Graf over navnets popularitet
* namesaz.com http://www.namesaz.com/administration/names/10106/name/item/null
* DinBaby.com : Navneguiden: http://www.dinbaby.com/felles/navneguiden/guttenavn?s=m&n=Markus
*
Seljestad ungdomsskole

**Seljestad ungdomsskole** er lokalisert i bydelen Seljestad i Harstad og har over 300 elever fra 8. til 10. klassetrinn. Konstituert rektor er Ellen Andreassen. Elever fra Seljestad barneskole, Medkila skole og Kanebogen skole fortsetter normalt grunnskolen på denne ungdomsskolen, som ligger rett ovenfor Seljestadveien.

Et nytt skolebygg sto klart våren 2011.  Rivingen av de gamle skolebygningene begynte i juni 2011. Den nye skolen kostet ca. 156 millioner kroner og er et veldig moderne bygg med plass til 12 klasser. Senere ble det bygd en idrettshall ved siden av det nye bygget. Hallen sto ferdig i 2012.

## Rektorer
*Roald Albrigtsen
*Willy Aas
*Aina Bruun

## Referanser
Christianna Brand

**Christianna Brand** (født Mary Christianna Lewis 17. desember 1907, død 11. mars 1988) var en britisk forfatter.

Hun vokste opp i Malaya og India. Hun kom til England for å gå på klosterskole, men på grunn av farens økonomiske problemer ble hun tvunget til å avbryte utdanningen. Etter dette hadde hun en rekke yrker, inkludert modell, danser, guvernante og ekspeditrise før hennes første kriminalroman *Death in High Heels* ble utgitt i 1941. Mindre enn et år senere fulgte den første romanen med hennes faste detektiv, inspektør Cockrill ved Kent County Police.

Disse to bøkene innledet den serien på åtte detektivromaner forfattet mellom 1941 og 1955 hun særlig er kjent for. Christianna Brand er blitt berømmet som en av de siste og beste forfatterne av klassisk krim. Hennes mest populære kriminalroman *Green for Danger*, lagt til London under Blitzen, ble beæret med en plassering på britiske Crime Writers' Associations liste over verdens 100 beste kriminalromaner.

Brand skrev også innen andre sjangere, og hennes barnebøker om guvernanten Matilda er blitt klassikere i engelsktalende land. De er flere ganger filmatisert for TV, og i 2005 dannet de grunnlaget for spillefilmen *[[Nanny McPhee]]*.

Brand brukte også pseudonymene Mary Ann Ashe, Annabel Jones, Mary Roland, og China Thompson.

## Bibliografi
### Kriminalromaner
* *Death in High Heels* (1941) 
* *Heads You Lose* (1941)
* *Green for Danger* (1944)
* *Suddenly At His Residence* (1947) (amerikansk tittel *The Crooked Wreath*)
* *Death of Jezebel* (1948)
* *Cat and Mouse* (1950)
* *London Particular* (1952) (amerikansk tittel *Fog of Doubt*)
* *Tour de Force* (1955)

### Andre romaner
* *The Single Pilgrim* (1946) (som Mary Roland)
* *Welcome to Danger* (1949) (amerikansk tittel *Danger Unlimited*)
* *Starrbelow*' (1958) (som China Thompson)
* *Dear Mr. MacDonald* (1959)
* *Heaven Knows Who* (1960)
* *Blood Brothers* (1965)
* *My Ladies' Tears* (1965)
* *Twist for Twist* (1967)
* *Court of Foxes* (1969)
* *Alas, for Her that Met Me!* (1976) (som Mary Ann Ashe)
* *A Ring of Roses* (1977) (som Mary Ann Ashe)
* *The Honey Harlot* (1978)
* *The Rose in Darkness* (1979)
* *The Brides of Aberdar* (1982)

### Barnebøker
* *Nurse Matilda* (1964)
* *Nurse Matilda Goes to Town* (1967)
* *Nurse Matilda Goes to Hospital* (1975)
* *Nanny Mcphee: Based On the Collected Tales of Nurse Matilda* (2005)

### Novellesamlinger
* *What Dread Hand* (1968)
* *Brand X* (1974)
* *Buffet for Unwelcome Guests* (1983)
* *The Spotted Cat and Other Mysteries from Inspector Cockrill's Casebook* (2002)

### Oversettelser til norsk

## Priser
* Svenska Deckarakademins Grand Master-diplom 1981

## Referanser


## Eksterne lenker
* 
* 
*  Fantastic Fiction: Christianna Brand
*  Bastulli Mystery Library: Christianna Brand
*  Mystery Guide: Green for Danger
William Holden

**William Holden** (født **William Franklin Beedle jr.** 17. april 1918 i O'Fallon i Illinois, død 12. november 1981 i Santa Monica i  California) var en amerikansk skuespiller.

Holden vant Oscar for beste mannlige hovedrolle for rollen som sersjant J.J. Sefton i krigsfilmen *[[Dronningen slår begge veier]]* (1953). Han vant en Primetime Emmy Award for rolleskildringen i TV-filmen *[[Politirapport (film)|Politirapport]]* (1973). Holden spilte også i filmer som *[[Sunset Boulevard (film)|Sunset Boulevard]]* (1950), *[[Sabrina (1954)|Sabrina]]* (1954), *[[Picnic (film)|Picnic]]* (1955), *[[Broen over Kwai]]* (1957), *[[Den ville gjengen]]* (1969) og *[[Network]]* (1976).

Holden har en stjerne på Hollywood Walk of Fame. I 1999 ble han kåret til tidenes 25. største mannlige filmlegende av Det amerikanske filminstituttet.

## Filmografi (utvalg)
* 1939 – *[[Golden boy]]*
* 1941 – *[[Jeg vil ha vinger]]*
* 1950 – *[[Sunset Boulevard (film)|Sunset Boulevard]]*
* 1954 – *[[Sabrina (1954)|Sabrina]]*
* 1954 – *[[Broene ved Toko-Ri]]*
* 1954 – *[[Bak kulissene (1954)|Bak kulissene]]*
* 1955 – *[[Picnic (film)|Picnic]]*
* 1955 – *[[Skinnende dager]]*
* 1957 – *[[Broen over Kwai]]*
* 1964 – *[[Når Paris bobler]]*
* 1967 – *[[Casino Royale (1967)|Casino Royale]]*
* 1969 – *[[Den ville gjengen]]*
* 1974 – *[[Jaktoffer]]*
* 1974 – *[[Inferno i flammer]]*
* 1976 – *[[Network]]*
* 1981 – *[[S.O.B.]]*

## Referanser


## Eksterne lenker
* 
* William Holden Wildlife Foundation
Feidippides

**Feidippides** (gresk: Φειδιππίδης, noen ganger kalt **Filippides**) var en helt i antikkens Hellas, og er den sentrale figuren i myten som har vært inspirasjonen til dagens sportsgren maraton.

Den tradisjonelle fortellingen forteller at Feidippides (ca 530–490 f.Kr.), en athensk budbringer eller *hemerodrome* oversatt som blant annet «dagsløper», ble sendt til Sparta for anmode om hjelp da den persiske hæren gjorde landgang ved Marathon. Han løp rundt 240&nbsp;km på to dager. Han løp deretter rundt 42&nbsp;km fra slagmarken i nærheten av Marathon og til Athen for fortelle om den greske seieren over perserne i slaget ved Marathon (490 f.Kr.) med ordet νικῶμεν, *nikomen*, «Vi har vunnet!» Deretter falt han sammen og døde.

De fleste omtaler av denne berømte hendelsen har feilaktig tilskrevet fortellingen til historikeren Herodotos, som skrev om perserkrigene i sitt store verk *Historier*. Isteden er fortellingen antagelig en «romantisk oppfinnelse». Forfatteren Lukian er den eldste kjente kilden til alle de kjente elementene i fortellingen om budbringeren som løp fra Marathon for å fortelle om seieren og deretter døde av utmattelse.

## Referanser


## Eksterne lenker
* 

* Spartathlon
* «Pheidippides... run again!», olympisk opera av Luca Belcastro, 1896
* ''The Story of the Marathon''
Steg for steg

***Steg for Steg*** (orig: *Step by Step*) er en amerikansk familierelatert komiserie som gikk på ABC og CBS fra 1991 til 1998. Serien omhandlet familiene Lambert og Foster. Disse besto av Frank Lambert med ungene JT, Al og Brendan, og Carol Foster med ungene Dana, Karen og Mark. Frank og Carol giftet seg spontant etter at de møttes på en ferie, og dermed endte de to familiene opp med å måtte lære seg å leve sammen. Etterhvert ble også Franks nevø, Cody, et medlem av familien. Rollen som Frank Lambert ble spilt av Patrick Duffy, mens rollen som Carol ble spilt av Suzanne Somers.

I Norge ble serien vist på NRK fra 1992 til 1995. Den ble senere sendt flere omganger på TVNorge fra 1996 til 2009 (Da TVNorge gjorde en omlegging av kanal profilen sin) og TV 2 Humor fra 2016 til 2018. Serien hadde mellom 700 000 og 800 000 seere da den gikk på NRK i 1992.

## Roller
;Hovedroller
* Patrick Duffy - Far Frank Lambert (1991-1998)
* Suzanne Somers - Mor Carol Foster (1991-1998)
* Staci Keanan - Dana Foster (1991-1998)
* Angela Watson - Karen Foster (1991-1998)
* Christopher Castile - Mark Foster (1991-1998)
* Brandon Call - J.T. Lambert (1991-1998)
* Christine Lakin - Al Lambert (1991-1998)
* Josh Byrne - Brendan Lambert (1991 -1997)
* Sasha Mitchell - Cody Lambert (1991-1998)

;Biroller
* Emily Mae Young - Lily (felles datter til Frank og Carol) (1997-1998)
* Bronson Pichon - Jean-Luc Rieupeyroux (1997)
* Jason Marsden - Rick Halke, Danas kjæreste (1993-1998)

## Referanser


## Eksterne lenker
*
Diana Wynne Jones

**Diana Wynne Jones ** (født 16. august 1934, død 26. mars 2011) var en britisk forfatter fra London som hovedsakelig skrev romaner i sjangeren fantasy og fantastisk litteratur, både for barn og voksne.

Hennes romaner strakte seg fra muntre farseaktige situasjoner til skarpe sosiale observasjoner, og til vittige parodier på litterære former. Fremst blant de sistnevnte var *Tough Guide to Fantasyland*, dens fiktive ledsagere *Dark Lord of Derkholm* (1998) og *Year of the Griffin* (2000), som også var en nådeløs kritikk av den tradisjonell sjangeren sverd- og trolldom. Bøkene om Harry Potter har ofte blitt sammenlignet med bøkene til Diana Wynne Jones. Mange av hennes tidligere barne- og ungdomsbøker har vært ute av trykk de siste årene, men har kommet i nylige opplag grunnet at det unge lesende publikum har fått økt interesse fantastisk litteratur grunnet Harry Potter.

## Bibliografi

### Chrestomanci
* *Charmed Life* (1977)
* *The Lives of Christopher Chant* (1988)
* *The Magicians of Caprona* (1980)
* *Witch Week* (1982)
* *Mixed Magics* (2000)
* *Stealer of Souls* (2002)
* *Conrad's Fate* (2006) 
* *The Pinhoe Egg* (høsten 2006)

### Derkholm
* *Dark Lord of Derkholm* (1998)
* *Year of the Griffin* (2000)

### Dalemark
* *Cart and Cwidder* (1975) 
* *Drowned Ammet* (1977)
* *The Spellcoats* (1979) 
* *Crown of Dalemark* (1993)

### Castle
* *Howl's Moving Castle*/*[[Det levende slottet]]* (1986)
* *Castle in the Air* (1992)

### Magids
* *Deep Secret* (1997)
* *The Merlin Conspiracy* (2003)

### Ulike utgivelser
* *Changeover* (1970)
* *Wilkins' Tooth* (1973)
* *Witch's Business* (1974)
* *The Ogre Downstairs* (1974)
* *The Eight Days of Luke* (1975)
* *Dogsbody* (1975)
* *Power of Three* (1976)
* *Who Got Rid of Angus Flint?* (1978)
* *The Four Grannies* (1980)
* *The Homeward Bounders* (1981)
* *The Time of the Ghost ([[1981]])
* *The Skiver's Guide(1984)
* *Archer's Goon* (1984)
* *Fire and Hemlock* (1984)
* *A Tale of Time City ([[1989]])
* *Chair Person*([[1989]]) 
* *Wild Robert* ([[1989]])
* *Hidden Turnings* ([[1989]])
* *Black Maria* ([[1991]])
* *Yes, Dear* ([[1992]])
* *A Sudden Wild Magic (1992)
* *Hexwood* (1993)
* *Stopping for a Spell* (1993)
* *Everard's Ride* (1994)
* *The Tough Guide to Fantasyland* (1996)
* *Minor Arcana* (1996)
* *Puss in Boots* (1999)
* *Believing is Seeing* (1999)
* *The Game* (2007)
* *Enchanted Glass* (2010)
* *Earwig and the Witch* (2011)

## Referanser


## Litteratur
* Rosenberg, Teya, et al. (2002): *Diana Wynne Jones: An Exciting and Exacting Wisdom*. Peter Lang. ISBN 0-8204-5687-X.
* Mendlesohn, Farah (2005): *Diana Wynne Jones: Children's Literature and the Fantastic Tradition*. Routledge. ISBN 0-415-97023-7.
* Butler, Charles (2006): *Four British Fantasists: Place and Culture in the Children's Fantasies of Penelope Lively*, Alan Garner, Diana Wynne Jones, and Susan Cooper. Scarecrow Press. ISBN 0-8108-5242-X.

## Eksterne lenker
* 
* 
*  The Diana Wynne Jones, et nettsted for fans, men godkjent av Jones selv deltok
*  Diana Wynne Jones hos *Fantastic Fiction*
*  «Wrestling with an angel» (2003), basert på et intervju med BBC Bristol
The Merlin Conspiracy

***The Merlin Conspiracy*** er en bok skrevet av Diana Wynne Jones.

Handlingen foregår i en parallell verden kalt Blest. Det foregår en konspirasjon mot den engelske kongen, og den unge jenta Roddy må sammen med kameraten Grundo prøve å varsle landets ledere om den overhengende faren. Samtidig ankommer Nick Blest fra vår egen verden. Boken ble publisert av HarperCollins i april 2003.

## Handling
I et parallelt univers bor Roddy (a.k.a. Arianrhod) datter av to magikere som tjener kongen av Blest. «The King's Progress» er en mobil domstol som kontinuerlig streifer rundt på øyene Blest (i det som tidligere var England) for å kontrollere den naturlige magien i verden. Men Roddy og hennes beste venn, Grundo, avdekker et skummelt komplott som involverer Grundos mor og den nye Merlin – den magiske guvernøren i Blest – for å overta tronen og universets magi. Men Roddy og Grundo forsøker å advare de voksne rundt dem om hva som foregår, uten å bli trodd. Så Roddy ender opp med å lage en trylleformel for å be om hjelp fra en annen verden, dessverre er den eneste personen hun klarer å få tak i Nick.

Nick Mallory (a.k.a. Nichothodes Koryfoides) er en gutt som bor i vårt eget England, som drømmer om å  bli en magid, og reise til andre verdener. En «magid» er en slags magisk politimann som reiser mellom verdener, og forsøker å hjelpe mennesker. Nick finner seg selv på de mørke stiene mellom verdenene, hvor han møter Roddy og deretter den mektige magikeren Romanov. Nick tar seg endelig til Blest når han finner Maxwell Hyde, Roddys bestefar, som er en magid. Men Grundos mor og den falske Merlin har allerede kidnappet alle de mektigste heksene og trollmennene i Blest – inkludert Maxwell Hyde, og begge Roddys foreldre – og det blir opp til Nick, Roddy og Grundo å redde alle sammen før det er for sent.
Høst (band)

**Høst** var et norsk band med base i Indre Østfold som spilte musikk i grenselandet mellom hardrock og progressiv rock. Bandet eksisterte mellom 1973 og 1978 og var et av de første rockebandene som benyttet seg av norske tekster.

Bestående av Svein Rønning (gitar), Lasse Nilsen (gitar), Knut R. Lie (trommer), Geir Jahren (vokalist) og Bernt Bodal (bass) spilte Høst inn sin første plate *[[På sterke vinger]]* som ble utgitt på Polygram i 1974 på seks dager. Plata ble godt mottatt. En tid etter forlot Nilsen Høst til fordel for Bazar. Da hadde allerede Rønning og Lie forlatt bandet og startet Déjà Vu. Nye medlemmer i Høst ble Willy Bendiksen (trommer), Fezza Ellingsen (gitar) og Halvdan Nedrejord (orgel), som alle tidligere hadde spilt sammen i bandet St. Helena. Denne besetningen ga i 1976 ut LP-en *[[Hardt mot hardt]]* som ble en kommersiell nedtur sammenlignet med forgjengeren. Der *På sterke vinger* hentet det meste av inspirasjonen sin fra engelsk hardrock var *Hardt mot hardt* langt mer avansert musikalsk og lå mye nærmere den progressive rocken.

Etter *Hardt mot hardt* ble Ellingsen erstattet med gitaristen fra et av Bendiksens gamle band, Flax, John Hesla, men plateselskapet satte ned foten da bandet ønsket å lage en ny plate. Som et kompromiss ble samle-LP-er *Extra! Extra!* gitt ut med fire nye låter i 1977. Kort tid etter skiftet bandet navn til *Ice* og begynte å synge på engelsk. På tross av en opptreden i NRK ble det ingen suksess og sommeren 1978 var det slutt for Høst.

Etter Høst har medlemmene gått ulike veier. Bodahl slo seg sammen med Kjell Inge Røkke for å dra til USA og slå seg opp, og er i dag mangemillionær, bosatt i USA, der han i dag er majoritetseier i American Seafoods. De andre driver fortsatt med musikk, dog først og fremst på hobbybasis. Rønning, Jahren og Lie har alle vært innom Kerrs Pink, mens Bendiksen har spilt blant annet med Road, Gry Jannicke Jarlum og Ronni Le Tekrø. Han spiller i dag i Wild Willy's Gang og er eier av utestedet Rock In i Oslo.

Etter oppløsingen har Høst hatt flere gjenforeningsturneer. Det har også blitt gitt ut en flexisingel med sangen «Stille timer» og en samleplate, ''Live & Unreleased'', som inkluderer en radiosesjon fra 1975, fire engelskspråklige sanger fra tiden som Ice og tre sanger fra en gjenforeningsturne i 1991.

Høst spilte gjenforeningskonsert på Parkteatret i Oslo 3. desember 2006 i anledning prosjekt 101.
Høst var også en av bandene på progrockfestivalen Subtacto, sommeren 2007 i Oslo. 14. august 2010 spilte to forskjellige utgaver av Høst på *Rock på Torget* festivalen i Bodø. Det var de to forskjellige besetningene på *På sterke vinger* og *Hardt mot hardt* som spilte sine respektive konserter.

## Diskografi
**[[På sterke vinger]]* (1974)
**[[Hardt mot hardt]]* (1976)
**[[Extra! Extra!]]* (1977)
**[[Live & Unreleased]]* (1994)

## Eksterne lenker
*
Niels W. Gade

**Niels Wilhelm Gade** (født 22. februar 1817 i København, død 21. desember 1890 i Danmark) var en dansk komponist og dirigent. Gjennom flere årtier var Gade den dominerende skikkelsen i dansk musikkliv. Hans mest kjente verk er nok «Brudevalsen» (fra *[[Et Folkesagn]]*), samt «Elverskud» (ballade for soli, kor og orkester).
 
## Virke
Niels W. Gade fikk sitt gjennombrudd som komponist som 24-åring i 1841 med fantasi-ouverturen *Efterklange af Ossian*.

Hans Symfoni nr. 1 *På Sjølunds fagre Sletter* ble uroppført av Felix Mendelssohn med Gewandhausorkestret i Leipzig. Den var en så stor suksess, at Mendelssohn tilbød ham å bli sin assistent. Han slo seg ned i byen og ble fort et stort navn i Tyskland. Ved Mendelssohns død i 1847 overtok Gade hans stilling som sjef for orkestret.

I forbindelse med utbruddet av den dansk-tyske krig i 1848, valgte Gade imidlertid å vende hjem til Danmark, hvor han som direktør for både Musikforeningen og Det Kongelige Danske Musikkonservatorium hadde stor innflytelse på det danske musikkliv i annen halvdel av 1800-tallet. 

Denne innflytelsen skulle etterhvert bli utfordret av andre musikkselskap, som for eksempel Euterpe, stiftet av Chr. Fr. Emil Horneman og blant andre Edvard Grieg i København i 1865.

Etter Gades død i 1890 avtok innflytelsen fra hans person og musikk raskt. Hans musikk hadde – bortsett fra de tidligere nevnte verk – ikke den store holdbarhet, og snart var den feiet av banen av de nye tendenser, som kom med bl.a. Carl Nielsens musikk på begynnelsen av 1900-tallet.

## Kulturkanonen
«Elverskud» er tatt opp i den danske Kulturkanonen.

## Referanser


## Eksterne lenker
* 
* 
* 
*
Stopp Innvandringen

**Stopp Innvandringen** var et norsk innvandrerfiendtlig politisk parti, ledet av Jack Erik Kjuus som stilte til valg for første gang i 1989. Partiet ble aldri særlig stort og fikk ingen av sine medlemmer inn på Stortinget, men i 1991 fikk Frank Hove nok oppslutning til at han ble innvalgt i bystyret i Drammen. Han ble gjenvalgt i 1995, og da Kjuus valgte å slå partiet sammen med sitt andre parti Hjelp de fremmedkulturelle hjem – ellers mister vi landet vårt til Hvit Valgallianse, valgte Hove å fortsette under navnet Stopp Innvandringen. I 1997 valgte han imidlertid å stille på Fedrelandspartiets liste, men ble ikke valgt.

Partiet hadde en sak på partiprogrammet: Å stimulere innvandrere og flyktninger til å returnere til sitt opprinelsesland, og om nødvendig sende dem ut med makt. Partiet brukte parolen «Norge for nordmenn» foran valget i 1989.

Høsten 1991 stilte partiet sine kandidater til disposisjon for Fedrelandspartiet (sammen med Nasjonaldemokratene og Arne Myrdals nystiftede Norge Mot Innvandring). Hensikten med denne sammenslåingen var ønsket om å samle nok stemmer til å få inn en representant på Stortingsvalget ved valget i 1993. Arne Myrdal ble satt opp som stortingskandidat for Fedrelandspartiet i Oslo. Myrdal mente de helt sikkert ville få inn noen folk tinget og holdt frem den franske nasjonalisten Le Pens suksess i Frankrike som inspirasjonskilde.

## Bakgrunn
Partiet har sin bakgrunn i den innvandrerfiendtlige aksjonsgruppa Folkeviljens Venner, som ble startet av Kjuus i 1986. Aksjonsgruppa fikk noe mediepublisitet i desember 1986 da de spredte en rekke blanketter med innvandrerfiendlig innhold i postkassene til folk i Oslo-området.

## Personer tilknyttet partiet
Torfinn Hellandsvik, Bjarne Dahl, Hege Søfteland og Erik Gjems-Onstad var også medlemmer av partiet. Ved Stortingsvalget i 1989 stod Gjems-Onstad oppført på førsteplass på partiets liste i Akershus.

## Referanser
Hjelp de fremmedkulturelle hjem – ellers mister vi landet vårt

**Hjelp de fremmedkulturelle hjem – ellers mister vi landet vårt** var et norsk politisk parti som ble ledet av Jack Erik Kjuus. Ved stortingsvalget 1993 stilte grupperingens kandidater til valg i Oslo på «Felleslisten mot fremmedinnvandring», med Kjuus som førstekandidat, sammen med partiet Stopp Innvandringen, som også var ledet av Kjuus. I 1995 ble de to partiene slått sammen til Hvit Valgallianse.

## Referanser
Peter Abelsson

**Peter Ivan Abelsson** (født 14. juli 1977 i Nybro, Kalmar län) er en svensk fotballspiller. Han kom til Viking foran sesongen 2006 fra Malmö FF, samme klubb som Vikings trener Tom Prahl kom fra.

Tidligere har han også spilt for den allsvenske klubben Trelleborgs FF, og hjemmeklubben i Nybro før det. Har lenge slitt med skader og var langtidsskadd i hele sesongen 2008 med «Jumper's knee». Kontrakten gikk ut etter 2008-sesongen, og han gikk tilbake til Tom Prahl i Trelleborgs FF.
## Referanser


## Eksterne lenker
*
Norges Patriotiske Enhetsparti

**Norges Patriotiske Enhetsparti** var et høyreekstremt politisk parti i Norge. Partiet ble stiftet i 1992 av offiseren Knut Westland (1945–2009), som også hadde vært med i Folkebevegelsen mot innvandring (FMI). Westland var også sentral i åsatrumiljøet.

Partiet tiltrakk gamle NS-medlemmer, medlemmer av Norsk Front og yngre nynazister.

Norges Patriotiske Enhetsparti «forfektet en åpen og aggressiv nasjonalisme». Partiet hadde et 40 sider langt program med mål om å rense landet for fremmed innflytelse. Partiet mente at innvandringen var drevet av en internasjonal finanselite, en kjent antisemittisk trope.

Partiet samlet aldri det nødvendige antallet underskrifter for å bli tatt opp i partiregisteret. Norges Patriotiske Enhetsparti og andre høyreekstreme grupper samlet seg i Nasjonalalliansen i 1999.

## Referanser
Norsk Folkeparti

**Norsk Folkeparti** (NFP) er et norsk nasjonalistisk og nykonservativt politisk parti stiftet og ledet av Oddbjørn Jonstad. Det ble stiftet høsten 1999, og presenterer seg selv som et parti «som arbeider for at Norge skal være et land med en etnisk norsk befolkning». 

Partiet har liten oppslutning og fikk  stemmer ved Stortingsvalget i 2001.

Partiet har en del ideologiske likheter med Demokratene. Partiet er imot høyere skatter og avgifter, og vil reformere norsk innvandrings- og asylpolitikk.  Partiet ønsker å bevare statskirken.

### NRK-klagen
Partiet fikk i mars 2014 en del oppmerksomhet da det hadde sendt klage til Kringkastingsrådet i forbindelse med NRKs bruk av mørkhudete programledere i kultur- og historieprogrammer. Kringkastingsrådet avviste klagen og skrev et skarpt svar til partiet.

## Referanser


## Eksterne lenker
*
Vostok 3

**Vostok 3** var betegnelsen på en sovjetrussisk romferd i 1962.

## Mannskap
*Andrian G. Nikolajev

*Reservepilot: Valerij F. Bikovskij

## Høydepunkter fra ferden
*Vostok 3 og Vostok 4 ble skutt opp med dagers mellom, og sammen var disse to romferdene den første gangen at to bemannede romfartøy var i verdensrommet samtidig, noe som ga de sovjetiske kontrollerne på bakken muligheten av å lære dette scenarioet. 
*Nikolajev rapporterte at han så Vostok 4-kapselen etter at den ble skutt opp i banen like ved han. De to kosmonautene kommuniserte også med hverandre vha radio, første gang slik kommunikasjon mellom to romskip fant sted.
*Nikolajev ble også den første som filmet fargefilm av Jorden fra verdensrommet.
460 f.Kr.

## Begivenheter
*Tredje messenske krig
## Fødsler

*Hippokrates – Gresk lege (død 377 f.Kr.)
*ca. 460 f.Kr. Demokrit – førsokratisk filosof (død ca. 370 f.Kr.)

## Dødsfall

*Themistokles, athensk statsmann og strategos (f. ca. 525 f.Kr.)
Svensk hvit elghund

**Svensk hvit elghund** er en middels stor jakthundrase av spisshundtype som ble etablert i Sverige mot slutten av 1940-tallet. Rasen anerkjennes av Nordisk Kennelunion (NKU), som gjennom sine nasjonale kennelklubber er tilsluttet FCI, men ikke utenfor unionen og heller ikke av andre internasjonale stambokregistre.

## Opprinnelse og alder
Det hersker noe uenighet om opprinnelsen til denne relativt nye hunderasen, men det ser ut som om de fleste er enige i at stamfaren var en hund ved navn *Ottsjö-Jim* (1941&ndash;1953), eid av *Ernst Jonsson* i Ottsjön i Sverige. Utgangspunktet var jämthund med et mulig innslag av samojed, noe som kan være forklaringen på den lyse fargen. En annen forklaring er at det tidligere fantes enkelte hvite eksemplarer av elghundtype; hundeeierne på bygdene var mest interessert i bruksegenskaper og la mindre vekt på utseende.

*Lars Jönsson* og *Torkel Lundqvist* la  på 1960-tallet ned et stort arbeid for å konsolidere denne hundetypen, bl.a. gjennom utstrakt linjeavl på lyse individer som var tidlig jaktmodne. Etterhvert øke interessen, og i 1986 ble *Svenska Vita Älghundklubben* stiftet. SKK anerkjente rasen i 1993 og NKK i 1996, men stamboken forblir åpen fram til 2010. Interessen for hvit elghund har vært relativt stabil i Norge og Sverige. Noen hunder har dessuten blitt eksportert til Finland, slik at den totale bestanden nå (2005) er omkring 200 hunder.

## Utseende, anatomi og fysikk
Svensk hvit elghund er litt større og noe mer rektangulær enn norsk elghund grå. Av type skal den være mer lik jämthund. Mankehøyde for hannhunder er ideelt 56&nbsp;cm (52&ndash;60&nbsp;cm), mens tispene har en idealhøyde på 53&nbsp;cm (48&ndash;57&nbsp;cm). Rasestandarden sier ingen ting om vekten. Halen bæres ringlet, men ikke for hardt rullet over eller nær inntil ryggen. Ikke fane. Fargen skal være ensfarget hvit, men innslag av en gulaktig nyanse tolereres. Pelsen er forøvrig tett og kraftig slik som hos andre elghunder.

## Bruksområde
Svensk hvit elghund er en utpreget jakthund, men er også en stødig familiehund. Under jakten er den kontakt- og samarbeidsvillig, den er lett å trene og fungerer godt både som løs-, band-, og ettersøkshund – ofte i ett og samme individ. Interessen er først og fremst rettet mot elgjakt, men den er også anvendelig til jakt på andre dyr som lar seg stille, f.eks. bjørn, grevling og gaupe.

## Lynne og væremåte

Som jakthund trives individer av denne rasen best når de får mye mosjon og kan oppholde seg utendørs. Den økende populariteten skyldes i stor grad rasens utmerkede gemytt: hvite elghunder bjeffer ikke i utide, er lettdresserte, rolige og tålmodige med barn.

## Annet
Pelsen krever jevnlig vedlikehold.

## Referanser


## Se også
* Nordiske hunderaser
* Svenske hunderaser

## Eksterne lenker
* Norske Elghundklubbers Forbund
* Svenska Älghundklubben
* Svenska Vita Älghundsklubben
* Nordkalotten friends of the white hound
* Svensk Hvit Elghund på Facebook
Øyvind Svenning

**Øyvind Svenning** (født 1980) er en norsk tidligere fotballspiller. Han var en allsidig spiller som kunne spille i både forsvar, midtbane og angrep. Han kom til Randaberg IL sommeren 2007 fra Viking FK. Han ble da kaptein på Randaberg-laget.

Tidligere har han blant annet spilt for Rosenborg Ballklub, Byåsen Toppfotball, Moss Fotballklubb, GIF Sundsvall og Åfjord Idrettslag.

Svennings moderklubb er Sportsklubben Stoksund.

## Referanser
Kalliasfreden

**Kalliasfreden** var fredsavtalen som ble inngått mellom Athen og Persia i 458 f.Kr., og som formelt endte perserkrigene. Avtalen ble imidlertid ikke opprettholdt, da grekerne under Kimon førte en flåte til Kypros mot slutten av 450-tallet, og da perserne gav støtte til poliser som samlet seg mot Athen.

Navnet kommer av den greske forhandleren Kallias, som var med å frembringe avtalen.
Grisebukta

**Grisebukta** (spansk: *Bahia de Cochinos*) ligger helt sør i regionen Matanzas i Cuba. På vestsiden er området preget av mangrovesumper mens østsiden av Grisebukta består av ordinære strender og savannevegetasjon.
 

Grisebukta ble verdenskjent 17. april 1961 da CIA og eksilcubanske Batistatilhengere invaderte Cuba med en styrke på 1500 mann og ved hjelp av skip fra US Navy og United Fruit Company. 

På sørøstsiden av Grisebukta, på *Playa Girón*, finnes et museum til minne om invasjonen og cubanerne som mistet livet i kampen mot invasjonsstyrken. 

## Referanser


## Eksterne lenker
*
Mamaia

**Mamaia** er et turiststed i Romania. 

Ved Mamaia finnes en 8 kilometer lang og 100-250 meter bred strandlinje med Svartehavet på den ene siden og Siutghiol-innsjøen på motsatt side. Stedet ligger cirka seks kilometer nord for Constanța.

Mamaias historie som turiststed går tilbake til 1906, men det første hotellet ble bygd i 1939. I årene 1960–65 ble området bygget ut som en ren turistmaskin av de daværende planøkonomene.

Sommeren 2001 ble et storstilt renoveringsprogram startet. Stedet framstår nå som nyrenovert, nymalt og moderne. Det er om lag 70 hoteller i Mamaia. 

Det er mest aktivitet i Mamaia i sommerhalvåret – fra begynnelsen av juni til begynnelsen av september. I vinterhalvåret er det meste stengt. 

## Bilder
 
Fil:La Mamaia 1912 poster.jpg|Poster fra 1912
Fil:Basseng ved comlex Pelican Palas i Mamaia, Romania.jpg|Et av Mamaias mange bassenger – dette utenfor Hotel Pelican/Palas 
Fil:Welcome to mamaia.jpg|Skilt som ønsker turistene velkommen 
Fil:Plaĝa promenejo de Mamaia post la ĉefa sezono, 1.jpeg|Promenadegaten i Mamaia i lavsesongen
Fil:Mamaia Romania.jpg|Stranden i Mamaia


## Referanser


## Eksterne lenker
* 
* Om Mamaia på Romaniareiser.com
* Mamaia.com
Nasjonaldemokratene

**Nasjonaldemokratene** var et norsk politisk parti som stilte til valg i Oslo i 1991, selv om det aldri var offentlig registrert som parti. 

Partiet ble dannet av de markante innvandringsmotstanderne Hege Søfteland og Erik Gjems-Onstad. Partiet klarte å få de nødvendige 500 underskriftene for registrering som valgliste. Partiet samarbeidet med både Den Norske Forening og Folkebevegelsen mot innvandring.

Partiet fikk 642 stemmer ved kommunevalget i 1991.

## Ledere

* Hege Søfteland
* Torgeir Bjelland
* Kent Furuseth

## Referanser


## Litteratur
*
Jevnvarm

Å være **jevnvarm** (homoiotermi) eller **varmblodig** (endotermi) vil si at dyret selv regulerer kroppstemperaturen, og at det holder samme kroppstemperatur uansett hvilken temperatur omgivelsene har. Jevnvarme dyr kan være aktive under kalde forhold der vekselvarme dyr ikke vil kunne holde metabolismen oppe. Dette krever mye energi, og et jevnvarmt dyr trenger ca. ti ganger så mye energi (mat) som et vekselvarmt.

Pattedyr og fugler er de eneste virkelige jevnvarme dyregruppene, men det fins også andre grupper som har en kjernetemperatur som ligger over omgivelsene, som for eksempel laksestørje og makrellstørje. Et beslektet fenomen er gigantothermi som forekommer der dyr er så store at omgivelsene vil ha neglisjerbar virkning på kroppstemperaturen.

Verdens minste jevnvarme art er bikolibri (*Mellisuga helenae*), en kolibriart som kun veier omkring 1,8 gram og måler cirka 5 cm i lengde. Verdens største er blåhvalen (*Balaenoptera musculus*), som kan bli nærmere 200 tonn tung og måle opp mot 34 meter i lengde.

## Referanser
Endoterm

**Endoterm** kan sikte til:

*Endoterm (biologi), brukes innenfor biologien om jevnvarme dyr
*Endoterm reaksjon, brukes om kjemiske reaksjoner som absorberer varme